
Vă înaintăm, alăturat, raportul asupra proiectului de Lege pentru modificarea şi completarea unor acte normative din domeniul fondurilor europene, trimis cu adresa nr. PLx.261/2022, din 11 mai 2022.
În raport cu obiectul și conținutul său, proiectul de Lege face parte din categoria legilor ordinare.

RAPORT

asupra proiectului de Lege pentru modificarea şi completarea unor acte normative din domeniul fondurilor europene 

În conformitate cu prevederile art. 95 și 117 alin.(1)  din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege pentru modificarea şi completarea unor acte normative din domeniul fondurilor europene.
Conform prevederilor art.75 din Constituția României, republicată, și ale art.92 alin. (9)  din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 9 mai 2022.
La dezbaterea proiectului de Lege s-a avut în vedere avizul favorabil al Consiliului Legislativ. 
Proiectul instituie măsuri care conduc la efectuarea de reglaje la nivelul bugetului de stat, ţinând cont de rolul şi responsabilităţile fiecărui ordonator principal de credite stabilite în cadrul mecanismelor utilizării sumelor aferente fondului de indisponibilităţi temporare, atât pentru fondurile aferente programelor PHARE, ex-ISPA, SAPARD cât şi pentru programele aferente perioadei de programare 2017-2013. În acest sens, actele normative modificate și completate sunt Ordonanţa de urgenţă a Guvernului nr.63/1999 privind gestionarea fondurilor nerambursabile alocate României de către Comunitatea Europeană, precum și a fondurilor cofinanțate aferente acestora și Ordonanţa de urgenţă a Guvernului nr.64/2009 privind gestionarea financiară a instrumentelor structurale și utilizarea acestora pentru obiectivul de convergență.
În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința cu prezență fizică și online din data de 20 iunie 2022.
	La lucrările Comisiei pentru buget, finanțe şi bănci deputații şi-au înregistrat prezența conform listelor de prezență.
La dezbaterea proiectului de Lege au participat, în calitate de invitați, domnul Secretar de Stat Attila Gyorgy din cadrul Ministerului Finanțelor, și doamna Anca Ginavar, Director General al Direcției Generale Dezvoltare Teritorială din  Ministerul Dezvoltării, Lucrărilor Publice și Administrației. 
În urma examinării proiectului de Lege şi a opiniilor exprimate, deputații, au hotărât, în ședința din data de 20 iunie 2022,  cu majoritate de voturi, să propună plenului Camerei Deputaților un raport de adoptare a proiectului de Lege pentru modificarea şi completarea unor acte normative din domeniul fondurilor europene, cu un amendament admis, redat în Anexă. 

În raport cu obiectul și conținutul său, proiectul de Lege face parte din categoria legilor ordinare.

Giorgiana Ene

Consilier parlamentar,
Valentina Rotaru

Anexă
AMENDAMENTE ADMISE

În urma examinării, Comisia propune adoptarea proiectului de lege cu următoarele amendamente:

	Nr. crt.
	Text bază 
(Ordonanța de urgență nr. 63/1999/Ordonanța de urgență nr. 64/2009) 
	Text Senat
	Text propus de comisie

	Motivare

	1. 
	
	Titlul legii: 
Lege
pentru modificarea şi completarea unor acte normative din domeniul fondurilor europene

	Titlul legii: 



Nemodificat
	

	2. 
	
	Art.I.-	Ordonanţa de urgenţă a Guvernului nr.63/1999 cu privire la gestionarea fondurilor nerambursabile alocate României de către Comunitatea Europeană, precum şi a fondurilor de cofinanţare aferente acestora, publicată în Monitorul Oficial al României, Partea I, nr.215 din 17 mai 1999, aprobată prin Legea nr.22/2000, cu modificările şi completările ulterioare, se modifică şi se completează după cum urmează:
	Nemodificat

	

	3. 
	


(31) La propunerea structurilor de implementare sau a altor entitati debitoare către bugetul Uniunii Europene, ordonatorul principal de credite are obligatia sa includa la alineatele de cheltuieli bugetare deja existente (Programe comunitare, Programe PHARE si alte programe cu finantare nerambursabila, Programe ISPA, Programe SAPARD):
	1.	La articolul 5, partea introductivă a alineatului (31) se modifică şi va avea următorul cuprins:
	„(31)	La propunerea structurilor de implementare sau a altor entităţi debitoare către bugetul Uniunii Europene/bugetul de stat, după caz, ordonatorul principal de credite are obligaţia să includă la alineatele de cheltuieli bugetare deja existente - Programe comunitare, Programe PHARE şi alte programe cu finanţare nerambursabilă, Programe ISPA, Programe SAPARD:”

	Nemodificat

	

	4. 
	
	2.	La articolul 5 alineatul (31), după litera f) se introduc două noi litere, lit g) şi h), cu următorul cuprins:
		„g)	sume necesare regularizării fondurilor utilizate conform alin.(11) lit.b), rămase nereîntregite ca urmare a stabilirii ca neeligibile a unor cheltuieli aferente măsurilor ex-ISPA, cu excepția situațiilor prevăzute  la alin.(34) și, ulterior, ca nerecuperabile, inclusiv pe baza titlurilor de creanță anulate prin hotătâri judecătorești definitive, sau ca urmare a efectuării plăţilor către contractori/furnizori din fonduri de cofinanţare paralelă în procente diferite faţă de cele stabilite în memorandumurile de finanţare pentru măsurile ex-ISPA;
		  h)	sumele aferente contribuţiei UE nerecuperate de la debitori ca urmare a pronunţării unor hotărâri judecătoreşti definitive prin care se admit parţial sau integral pretenţiile beneficiarilor proiectelor finanţate prin programul SAPARD, care au fost achitate iniţial Comisiei Europene din bugetul de stat, de la poziţia distinctă „Transferuri aferente Fondului Naţional de Preaderare din bugetul Ministerului Finanţelor - Acţiuni generale, în vederea restituirii sumelor respective la acest buget, cu evidenţierea acestora potrivit prevederilor art.8 alin.(1) din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, aprobată cu modificări prin Legea nr.275/2008, cu modificările şi completările ulterioare.”

	Nemodificat

	

	5. 
	
	3.	La articolul 5, după alineatul (71) se introduce un nou alineat, alin.(72), cu următorul cuprins:
		„(72)	Sumele alocate şi utilizate în baza alin.(1), rămase nereîntregite ca urmare a stabilirii ca neeligibile a unor cheltuieli aferente programelor PHARE şi ex-ISPA şi, ulterior, ca nerecuperabile, rămân cheltuieli definitive la bugetul de stat, în bugetul ordonatorului de credite în cadrul căruia funcţionează structura de implementare.”
	Nemodificat

	

	6. 
	
	4.	La articolul 5, după alineatul (8) se introduce un nou alineat, alin.(9), cu următorul cuprins:
		„(9)	Sumele disponibile la sfârșitul  fiecărui exercițiu bugetar în contul 50.29 Disponibil din sume de la bugetul de stat pentru finanțare proiecte în cazul indisponibilității temporare de fonduri ISPA, deschis pe numele Ministerului Finanțelor la Activitatea de Trezorerie și Contabilitate a Municipiului București, se virează la bugetul de stat, cel târziu la data de 15 ianuarie a anului următor, în vederea reîntregirii sumelor cheltuite din bugetul de stat potrivit prevederilor alin.(11) lit.b) și se evidențiază conform art.8 alin.(1) din Ordonanța de urgență a Guvernului nr.37/2008, aprobată cu modificări prin Legea nr.275/2008, cu modificările și completările ulterioare.”
	Nemodificat 
	

	7. 
	

	5.	După articolul 51 se introduce un nou articol, art.52, cu următorul cuprins:

„Art.52.-	După achitarea ultimelor note de debit ale Comisiei europene pentru programele PHARE, ISPA și SAPARD, sumele disponibile în conturile acestor programe deschise la Trezoreria Statului și la bancă comercială pe numele Ministerului Finanţelor - Autoritatea de Certificare și Plată, cu excepția celui prevăzut la art.5 alin.(9), precum și pe numele structurilor de implementare ale acestor programe, cu excepția sumelor prevăzute la art.5 alin.(31) lit.e) și a sumelor aflate în contul Ministerului Dezvoltării, Lucrărilor Publice și Administrației de recuperare debite de la contractori/beneficiari:
		a)	se restituie la bugetul de stat, cu evidenţierea acestora potrivit prevederilor art.8 alin.(1) din Ordonanţa de urgenţă a Guvernului nr.37/2008, aprobată cu modificări prin Legea nr.275/2008, cu modificările şi completările ulterioare, dacă provin din sume alocate de la acest buget, sau
		b)	se fac venit la bugetul de stat, dacă legea nu prevede altfel, în contul 20.A.36.50.00 „Alte venituri” pe codul  de identificare fiscală atribuit Trezoreriei Statului (CIF 8609468) deschis la Activitatea de Trezorerie și Contabilitate a Municipiului București, de către Autoritatea de Certificare și Plată din cadrul Ministerului Finanțelor sau de către structurile de implementare, după caz.”

	5.	După articolul 51 se introduce un nou articol, art.52, cu următorul cuprins:	

„Art.52.-	După achitarea ultimelor note de debit ale Comisiei europene pentru programele PHARE, ISPA și SAPARD, sumele disponibile în conturile acestor programe deschise la Trezoreria Statului și la bancă comercială pe numele Ministerului Finanţelor - Autoritatea de Certificare și Plată, cu excepția celui prevăzut la art.5 alin.(9), precum și pe numele structurilor de implementare ale acestor programe, cu excepția sumelor prevăzute la art.5 alin.(31) lit.e) și a sumelor aflate în contul Ministerului Dezvoltării, Lucrărilor Publice și Administrației de recuperare debite de la contractori/beneficiari:
		a)	se restituie, de către Autoritatea de Certificare și Plată din cadrul Ministerului Finanțelor sau de către structurile de implementare, după caz,  la bugetul de stat, cu evidenţierea acestora potrivit prevederilor art.8 alin.(1) din Ordonanţa de urgenţă a Guvernului nr.37/2008, aprobată cu modificări prin Legea nr.275/2008, cu modificările şi completările ulterioare, dacă provin din sume alocate de la acest buget, sau
		b)	se fac venit, de către Autoritatea de Certificare și Plată din cadrul Ministerului Finanțelor sau de către structurile de implementare, dupã caz,  la bugetul de stat, dacă legea nu prevede altfel, în contul 20.A.36.50.00 „Alte venituri” pe codul  de identificare fiscală atribuit Trezoreriei Statului (CIF 8609468) deschis la Activitatea de Trezorerie și Contabilitate a Municipiului București.”
	




Eroare de redactare la întocmirea formei adoptată de Senat
















	8. 
	
	Art.II.-	Ordonanţa de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, publicată în Monitorul Oficial al României, Partea I, nr.413 din 17 iunie 2009, aprobată cu modificări prin Legea nr.362/2009, cu modificările şi completările ulterioare, se modifică şi se completează, după cum urmează:

	Nemodificat
	

	9. 
	
	1.	La articolul 8, după litera c2) se introduce o nouă literă, lit.c3), cu următorul cuprins:
		,,c3)	sumele necesare restituirii fondurilor utilizate temporar potrivit prevederilor art.16 alin.(2), dar care nu mai pot fi reîntregite din sume de la Comisia Europeană.”

2.	La articolul 9, după litera c2) se introduce o nouă literă, lit.c3), cu următorul cuprins:
		,,c3)	sumele necesare restituirii fondurilor utilizate temporar potrivit prevederilor art.16 alin.(2), dar care nu mai pot fi reîntregite din sume de la Comisia Europeană.”

	Nemodificat











Nemodificat
	

	10. 
	



b)autoritatea de management care are o obligaţie de plată către alte programe operaţionale transferă sumele alocate de la bugetul de stat, în aplicarea prevederilor art. 8 lit. c1), în contul de disponibil al autorităţii de management care gestionează programul operaţional de unde au fost utilizate temporar disponibilităţile din instrumente structurale;
	3.	La articolul 144, litera b) se modifică şi va avea următorul cuprins:
		,,b)	autoritatea de management care are o obligaţie de plată către alte programe operaţionale transferă sumele asigurate de la bugetul de stat, potrivit prevederilor art.8 lit.c1) şi art.9 lit.c1), în contul de disponibil al autorităţii de management care gestionează programul operaţional de unde au fost utilizate temporar disponibilităţile din instrumente structurale şi, ulterior, informează Autoritatea de Certificare şi Plată asupra acestei operaţiuni;”
	Nemodificat
	

	11. 
	
	4.	După articolul 145 se introduce un nou articol, art.146, cu următorul cuprins:
		„Art.146.-	După efectuarea operaţiunilor prevăzute la art.144, autoritățile de management, care au o obligație de plată rezultată din utilizarea fondurilor prevăzute la art.16 alin.(2), transferă sumele alocate de la bugetul de stat, potrivit prevederilor art.8   lit.c3) și art.9 lit.c3), în contul 54.01.03.00 Disponibil de la bugetul de stat reprezentând  prefinanţări şi fonduri în cazul indisponibilităţilor temporare aferente instrumentelor structurale.”

	Nemodificat
	

	12. 
	
	5.	La articolul 16, după alineatul (2) se introduc două noi alineate, alin.(3) şi (4), cu următorul cuprins:
		„(3)	Sumele disponibile în contul 54.01.03.00 Disponibil de la bugetul de stat reprezentând prefinanţări şi fonduri în cazul indisponibilităţilor temporare aferente instrumentelor structurale, provenite din sumele realocate din disponibilităţile din fondurile de la bugetul de stat, aflate în conturile Autorităţii de Certificare şi Plată, destinate finanţării proiectelor aferente programelor de preaderare, în cazul indisponibilităţilor temporare, potrivit alin.(2), au destinaţia prevăzută la art.5 alin.(9) din Ordonanţa de urgenţă a Guvernului nr.63/1999 cu privire la gestionarea fondurilor nerambursabile alocate României de către Comunitatea Europeană, precum şi a fondurilor de cofinanţare aferente acestora, aprobată prin Legea nr.22/2000, cu modificările şi completările ulterioare.
		 (4)	Sumele disponibile la sfârşitul exerciţiului bugetar în contul 54.01.03.00 Disponibil de la bugetul de stat reprezentând prefinanţări şi fonduri în cazul indisponibilităţilor temporare aferente instrumentelor structurale, deschis la Trezoreria Operativă Centrală pe numele Ministerului Finanţelor, provenite din sume alocate la poziţia distinctă „Cofinanţarea asistenţei financiare nerambursabile post-aderare de la Comunitatea Europeană” din bugetul Ministerului Finanţelor - Acţiuni generale, se restituie la acest buget, cel târziu până la data de 15 ianuarie a anului următor, cu evidenţierea acestora potrivit prevederilor art.8 alin.(1) din Ordonanţa de urgenţă a Guvernului nr. 37/2008, aprobată cu modificări prin Legea nr.275/2008, cu modificările şi completările ulterioare.”

	Nemodificat
	

	13. 
	
	Art.III.-	(1)	Ordonanţa de urgentă a Guvernului nr.63/l999 cu privire la  gestionarea fondurilor nerambursabile alocate României de  către Comunitatea Europeană, precum și a fondurilor de cofinanţare aferente acestora, publicată în Monitorul Oficial al României, Partea I, nr.215 din 17 mai 1999, aprobată prin Legea nr.22/2000, cu modificările şi completările ulterioare, precum şi cu cele aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
	(2)	Ordonanţa de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, publicată în Monitorul Oficial al României, Partea I, nr.413 din 17 iunie 2009, aprobată cu modificări prin Legea nr.362/2009, cu modificările şi completările ulterioare, precum şi cu cele aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
	Nemodificat

